Nervernes almindelige Egenskaber. 353 



dette Mærke og Begyndelsen af Sammentrækningscurven end i det 

 første Forsøg, og det har altsaa varet længere inden Muskelen be- 

 gyndte at trække sig sammen. Denne Forskel mellem Afstanden 

 af de to Mærker vil altsaa svare til den Tid som Pirringen har 

 brugt til at forplante sig fra a til a\ og det er nu let at forstaa 

 at man kun behøver at maale denne Forskel i Afstanden mellem 

 Mærkerne og Længden af Nervestykket a — a' for at vide hvor lang 

 Tid Pirringen har brugt til at forplante sig gennem Nerven og 

 deraf at udregne Nerveledningens Hastighed. Man kan yderligere 

 lette sig Arbejdet ved at lade en Stemmegaffel aftegne sine Sving- 

 ninger paa den roterende Cylinder ved Hjælp af en lille Børste 

 som er hæftet til den ene Gren; naar man da veed, hvor mange 

 Svingninger Stemmegaffelen gør i Minutten, behøver man kun at 

 tælle hvormange smaa Curver dens Svingninger har aftegnet paa 

 en vis Del af Cylinderens Omkreds for at vide hvor lang Tid der 

 er medgaaet medens Cylinderen drejedes dette Stykke og man kan 

 saaledes ligefrem aflæse den Tid der er forløbet fra det Øjeblik 

 da det første Mærke afsattes og til Muskelsammentrækningen fik 

 Tegnetraaden til at hæve sig. 



Ved disse Undersøgelser har man fundet at der for Frøens 

 Vedkommende medgaar fra Vioo til 2 /ioo Sekund fra det Øjeblik da 

 en Pirring rammer en Muskel og indtil denne trækker sig sammen, 

 og at Ledningshastigheden gennem Frøens Nerver er 30 — 40 Meter 

 i Sekundet. 



Man har foretaget lignende Maalinger paa Mennesker; her er 

 det noget vanskeligere at indrette Forsøget, men man har dog 

 overvundet disse Vanskeligheder og man har fundet at Lednings- 

 hastigheden i Menneskets Nerver er omtrent dobbelt saa stor som 

 Ledningshastigheden i de koldblodige Dyrs Nerver. De se at 

 denne Hastighed er meget langt fra at kunne maale sig med de 

 Tusinder af Kilometer som Electriciteten kan gaa i Secundet gen- 

 nem en god Leder f. Ex. gennem en Kobbertraad; gennem en 

 daarlig Leder som f. Ex. en fugtig Bomuldstraad er Electricitetens 

 Ledningshastighed ikke større end Ledningshastigheden gennem 

 Nerverne. 



Paul Bert: Livet og Livsfunktionerne. 23 



